घर के बाहर खड़ी स्कूटी चोरी
सिरसा | शहरके जलघर रोड स्थित गली बनारसी दास वाली में चोर घर के बाहर खड़ी स्कूटी चुराकर ले गए। स्कूटी मालिक ने पुलिस में शिकायत दी है। स्कूटी मालिक सुभाष गोयल ने बताया कि वह दोपहर को सफेद रंग की स्कूटी घर के बाहर खड़ी कर अंदर खाना खाने गया था। जैसे ही वह खाना खाकर बाहर आया तो घर के बाहर से स्कूटी गायब थी।
उसने सहयोगियो की सहायता से कई जगहों पर देखा, लेकिन स्कूटी कहीं नहीं मिली। उसने उक्त घटना की जानकारी कालांवाली पुलिस को दी है। उल्लेखनीय हैं कि गत दो माह से शहर के विभिन्न जगहों से करीब आधा दर्जन से अधिक दोपहिया वाहन चोरी हो चुके हैं, लेकिन उनका अभी तक कोई पता नहीं चला हैं। वहीं कार्यकारी थाना प्रभारी शिवनारायण ने बताया कि उक्त घटना की शिकायत आई हैं, उन्होंने शिकायत के आधार पर जांच शुरू कर दी हैं।
hin_Deva hin_Deva hin_Deva